དེ་ལྟར་དགེ་ཆོས་ལ་དོ་སྣང་ཆེས་ཆེར་སོང་བ་དང་།༡༩༩༩ལོར་རྒྱ་གར་ལྷོ་ཕྱོགས་གདན་ས་ཆེན་པོ་དགའ་ལྡན་དུ་ཆོས་ཞུགས་སློབ་གཉེར་སྐབས་སུ།མཁས་དབང་དམ་པ་རཀ༔ར་ཐུབ་བསྟན་ཆོས་ལགས་ཀྱི་མཛད་པའི་དགེ་འདུན་ཆོས་འཕེལ་གྱི་ལོ་རྒྱུས་དེར་མཇལ།༢༠༠༡ལོར་མཁས་དབང་རཀ༔ར་ལགས་ས་རཱ་མཐོ་སློབ་ཏུ་ཕེབས་ཏེ་མཁས་དབང་དགེ་འདུན་ཆོས་འཕེལ་ནས་བརྒྱུད་པའི་སྙན་ངག་མེ་ལོང་མའི་ཁྲིད་རྒྱུན་གནང་།སྐབས་དེར་ཡང་དགེ་ཆོས་དང་འབྲེལ་ནས་དགེ་ཆོས་ཀྱི་གསར་རྩོམ་དང་འགྱུར་ཡིག་སོགས་ཀྱི་སྐོར་ལ་གཏིང་ཟབ་པའི་འཆད་ཁྲིད་གནང་།༢༠༠༡ལོར་བདག་གི་སུམ་རྟགས་དགེ་རྒན་དཀོན་མཆོག་ལགས་ཀྱི་དགེ་ཆོས་ཀྱི་གསུང་རྩོམ་དེབ་སི་ཁྲོན་དཔར་མ་དེབ་གཅིག་ཅན་ཞིགགནང་བ་དེར་གཏམ་རྒྱུད་གསེར་ཐང་དང་ལེགས་ལྡན་ནག་པོའི་གླུའི་ལེའུ་བཅུ་གཉིས་པ།ཆུང་གྲོགས་རྗེས་དྲན་སོགས་རྩོམ་ཡིག་འགའ་ཕྱོགས་བཏུས་བྱས་འདུག་པར་ཞིབ་ཀྱིས་མཇལ།